|  |  |  |
| --- | --- | --- |
| Vår saksbehandler: Marianne WestbyeDirekte tlf: 23 30 13 51E-post: marianne.westbye@utdanningsdirektoratet.no | Vår dato: 19.3.2015 | Vår referanse: 2015/62 |

|  |  |
| --- | --- |
| Til  | Kopi til: |
| Rådsmedlemmer faglig råd for design og håndverk | varamedlemmer |

**Innkalling til møte i Faglig råd for design og håndverk 23. mars 2015**

Møtested: Utdanningsdirektoratet

Møtetid: Kl.10.00-15.00, lunsj kl. 11.30.

**Saksliste**

### Sak 5/15 Oppfølging av sak 27/14 og 1/15 *Voksne lærlinger*

### I rådsmøtet 2.12.14 ble rådets ønske om å fjerne begrepet aldersbetinget opplæringsrett og åpne opp for unge voksne/voksne som ønsker å utdanne seg innen fagene i utdanningsprogrammet drøftet. Dette omtales også i rådets utviklingsredegjørelse for 2013 Kap. 4.6.7.

I fellesmøtet mellom SRY og leder og nestleder i faglige råd 22.1 var en av sakene*Orientering om arbeidet og faglige råds mulighet for innspill til ny stortingsmelding om livslang læring*.

Oppsummering og konklusjon fra rådsmøtet 12.2.15:

Rådsleder orienterte fra presentasjonen i fellesmøtet og om at det planlegges en konferanse til våren hvor man kan komme med innspill til meldingsarbeidet. Rådet drøftet videre oppfølging av dette.

FRDH ønsker å gi innspill i arbeidet og følge opp når konferansen avholdes i løpet av våren 2015. Det blir spesielt viktig å ha fokus på:

- samkjøring av støtteordningene

-støtteordningene må føre frem til noe, dvs. tilbudet den enkelte får bør resultere fast arbeid, fagbrev

Til møtet 23.3: Se utkast til innspill i vedlegg 1, som behandles og vedtas i møtet.

### Sak 6/15 Oppfølging av sak 2/15 - Høring, NOU 2014:14 Fagskolen - et attraktivt utdanningsvalg

### Fagskoleutvalget leverte sin innstilling, NOU 2014:14 Fagskolen – et attraktivt utdanningsvalg, til kunnskapsministeren 15. desember 2014. Kunnskapsdepartementet har sendt NOU 2014:14 Fagskolen – et attraktivt utdanningsvalg på høring.

# Høringsdokumentet finner du her: <https://www.regjeringen.no/nb/dokumenter/horing-om-fagskolen---nou-2014-14/id2356596/?regj_oss=10> Høringsfrist: 25.03.2015

# Sekretariatet ber om at de faglige rådene selv vurderer om de ønsker å avgi høringsuttalelse i saken. Fagskolenivået er en tertiærutdanning og ligger utenfor rådenes ansvarsområde. Fagskolen er allikevel et viktig tilbud til fagarbeidere som ønsker videreutdanning.

# **AUs innstilling til møtet 12.2:** FRDH avgir ikke en egen høringsuttalelse på denne da partene representert i rådet sender egne uttalelser.

**Konklusjon fra møtet 12.2:**

Rådet avgir kun svar på spørsmål knyttet til poengberegning, fagskolepoeng / studiepoeng. Rådet ønsker en felles ordning med studiepoeng. Saken tas med på neste rådsmøte 23. mars. Rådsmedlemmene bes om å sende innspill til rådsleder i forkant for en sammenstilling i møtet. Aktuelle temaer å gi innspill på er for eksempel til finansiering, statlig/fylkeskommunalt eierskap og med fokus på utdanningsprogrammet for DH.

**Forslag fra rådsleder til drøfting i møtet 23.3:**

Faglig råd for design og håndverk mener det bør være en felles ordning med studiepoeng så vel fra Fagskole som fra Høyskole, slik at de som eventuelt skal søke seg videre eller ta annen utdanning også får bruke studiepoengene fra fagskolen som dokumentasjon. De bør kunne brukes som høyskolepoengene blir brukt i dag.

**Sak 7/15** Administrativt møte med Udir

27.3 skal rådsleder i et administrativt møte med Udir. Dette er i henhold til [retningslinjene for samarbeidet](http://www.udir.no/Spesielt-for/Fag-og-yrkesopplaring/Retningslinjer-for-samarbeidet-mellom-SRY-faglige-rad-og-Utdanningsdirektoratet/)  mellom SRY, de faglige rådene og Utdanningsdirektoratet.

Udir har følgende forslag til temaer med en møteramme på 1 time for møtene. Møtene avholdes i Utdanningsdirektoratet.

1.       Hvordan fungerer rådet og sekretariatet?

·         Arbeidsformer i rådet

·         Sekretariatet

·         Fellesmøter mellom faglige råd, direktoratet og SRY

2.       Store arbeidsoppgaver 2015

·         Utviklingsredegjørelser

·         Gjennomgang av tilbudsstrukturen

·         Endringsforslag fra det faglige råde

3.       Innspill til forebringer i samarbeidet mellom sekretariatet og det faglige rådet

Rådsleder ønsker innspill fra rådsmedlemmene på disse punktene.

NY: Sak 8/15 Oppfølging av forslag om evaluering av læreplan i felles læreplan i felles programfag i VG1 design

Faglig råd har tidligere meldt inn behov for å få kartlagt sammenheng mellom læreplan og undervisningen for Vg1 design og håndverk. Det har også vært meldt behov om å få kartlagt om skolene har tilstrekkelig utstyr til at elevene får tilfredsstillende læringsutbytte innenfor de ulike fagene i programmet. Det er særlig knyttet bekymring til håndverksfagenes posisjon i undervisningen. Det er etter rådets oppfatning for eksempel etterspørsel etter flere lærlinger innen møbelsnekkerfaget samtidig som man ser en nedadgående tendens i skolene med tanke på antallet elever som velger denne retningen.

Utdanningsdirektoratet vil i møtet legge fram hvilken informasjon vi har på nåværende tidspunkt som kan gi svar på disse spørsmålene og prosjekter under arbeid som vil gi informasjon. I tillegg vil rådet drøfte hvilke muligheter vi har for å få mer og bedre informasjon.

# Sak 9/15 **Organisering av rådets arbeid med ny utviklingsredegjørelse for 2015**

Viser til sak behandlet i rådsmøtet 12.2 og direktoratets *Forslag til organisering av arbeidet med gjennomgangen av tilbudsstrukturen* generelt og vedlegg 1 i det dokumentet spesielt. Det kommer en egen bestilling fra direktoratet i løpet av uke 12 (inkl. startpakkene), dette ettersendes da den ikke er klar innen innkallingen sendes ut.

Se vedlegg 2 hvor kriteriene for gjennomgangen og AUs et forslag fra til organisering i undergrupper, faggrupper, dialogmøter skisseres.

Orienteringssaker

* 26.3: Agenda for fellesmøte mellom leder og nestleder i faglige råd og SRY
* Oppfølging av sak Sak 3/15 Oppfølging av sak 30/14 Prøvenemnder og klagenemnder – sak fra utviklingsredegjørelsen 2013, ved Janne o. Fraas

### **Eventuelt**

# NY

1. Kartlegging av læremiddelbehov

Utdanningsdirektoratet lyser hvert år ut tilskudd til læremidler til smale fagområder/ små elevgupper. I 2014 ga vi tilskudd til læremidler, vedlikehold og komplettering av digitale læremidler og utvikling av digitalt innhold til lærebøker.

I 2013 foretok vi en kartlegging av læremiddelbehovet i alle utdanningsprogrammene. Faggrupper bestående av representanter for arbeidsgiver- og arbeidstakerorganisasjoner, forlag og Utdanningsdirektoratet laget en oversikt over behovet for læremidler innenfor de ulike områdene. Bakgrunnen for utlysningen var de faglige rådenes utviklingsredegjørelser og arbeidet med gjennomgangen av tilbudsstrukturen. Det foreligger derfor en relativt god oversikt over behovet. Spørsmålet vi må ta stilling til er:

* Hvilke programområder/ fagområder blir berørte av eventuelle endringer?
* Hvilke programområder/ fagområder blir ikke berørt?
* Vil eventuelle endringer få så store konsekvenser at vi bør avvente resultatet av gjennomgangen av tilbudsstrukturen enda et år?

I forbindelse med årets utlysing ønsker vi derfor en tilbakemelding på følgende spørsmål:

* Hva er status i arbeidet med gjennomgangen av tilbudsstrukturen og gjennomgangen av læreplaner i de ulike rådene?
* Gjelder utviklingsredegjørelsene for 2014 fortsatt eller har det skjedd endringer?
* Anbefalinger i forhold til årets utlysing
* Bør vi fortsatt avvente resultatene av gjennomgangen av tilbudsstrukturen?
* Er det noen fagområder som ikke blir berørt av gjennomgangen?

**Vedlegg 1**

### Til Sak 5/15 Oppfølging av sak 27/14 og 1/15 *Voksne lærlinger*

Innspill kan sendes til postmottak@kd.dep.no og markeres med "innspill til melding om livslang læring". Frist er innen utgangen av april 2015. <https://www.regjeringen.no/nb/aktuelt/gi-innspill-om-livslang-laring/id2398848/>

**Forslag fra AU:**

Faglig råd for Design og Håndverk diskuterte arbeidet med Stortingsmeldingen om livslang læring og har disse kommentarene

1. Vi etterlyser en struktur på opplæring av unge voksne/voksne som i dag står uten yrkesfaglig opplæring. Det er alle som kan trenge en videregående opplæring. De som ønsker videregående opplæring inne yrkesfagene og de som kommer til landet vårt og trenger hjelp for å kunne komme seg inn i arbeidslivet. Her må myndighetene samarbeide å lage en oversiktlig vei/struktur som alle kan benytte seg av. Det at over 200.000 står uten videregående opplæring er i seg selv grunn nok for å lage et system som disse kan benytte seg av til å få den opplæringen og kompetanse som kreves for å et fag-, svennebrev eller jobb i det norske samfunn.

2. Alle bør ha rett til videregående opplæring selv om man har brukt opp ungdomsretten sin eller på annen måte ikke er kvalifisert for videregående skole. I dag finnes det kapasitet i videregående skole til å ta inn unge voksne/voksne for å gi disse yrkesutdanning slik at de kan få muligheter for et fag-, svennebrev. Alle må jobbe sammen for å lage et slikt system som er enkelt og lettfattelig for alle. Det vil på sikt gi god samfunnsøkonomi.

3. Det bør arbeides for en felles samkjøring av støtteordningene og disse støtteordningene må føre frem til noe, dvs. tilbudet den enkelte får bør resultere i fast arbeid, fag– og svennebrev eller høyere utdanning.

**Vedlegg 2**

# Til Sak 8/15 **Organisering av rådets arbeid med ny utviklingsredegjørelse for 2015**

Fra Udirs forslag til organisering relevant for utviklingsredegjørelse:

De faglige rådene skal levere to utviklingsredegjørelser i løpet av sin oppnevningsperiode (2012-16), og har i 2014 levert for første del av oppnevningsperioden (2012-2014). Redegjørelsene er ment å gi rådene og Udir en samlet oversikt over endringer i bransjene som kan ha betydning for opplæringstilbudet, samt konkrete forslag til endringer i opplæringstilbudet. Endringsforslagene blir fortløpende fulgt opp av Udir. I tillegg beskrives en rekke kompetanseutfordringer i bransjene som følges opp av rådene. Vi foreslår å knytte den neste redegjørelsen til arbeidet med tilbudsstrukturen generelt og de enkelte lærefagene spesielt. Det vil i den forbindelse være nødvendig å innhente fagekspertise også utenfor rådene da ikke alle fag i det enkelte utdanningsprogram er representert i rådene. Et utkast til bestilling er skissert i vedlegg 1.

*Ressurser til de faglige rådene*

I tråd med departementets anbefalinger vil vi prioritere våre ressurser mot de prioriterte utdanningsprogrammer, DH, RM, HO og SS. Dette betyr en økt sekretærressurs i denne perioden. Det betyr blant annet mer ressurser til å utarbeide et godt kunnskapsgrunnlag og mer støtte underveis, blant annet til skrivearbeid. Etter ønske fra rådene, kan det også være midler til workshops, dialogmøter og møter med bransjepersoner, eventuelt under ledelse av eksterne.

Utdanningsdirektoratet vil sende ut del 1 av bestillingen i slutten av februar 2015. De faglige rådene må besvare oppdraget skriftlig innen 1. oktober 2015.

*Oppsummering av statistikk og forskning*

Utdanningsdirektoratet vil gi de faglige rådene en startpakke med statistikk for det enkelte lærefag. Vi gjør kort rede for utviklingen innen hvert fag med hensyn til søkertall, antall lærlinger, antall personer som står uten læreplass og sysselsetting etter endt utdanning (der vi har slike tall). Ut fra dette setter vi opp vår «ønskeliste» over fag vi mener rådet bør vurdere ekstra nøye i gjennomgangen.

Dersom rådene får behov for å innhente mer informasjon om et fag eller programområde før de synes de kan gi Utdanningsdirektoratet en anbefaling, kan direktoratet i mange tilfeller bistå dem. Vi vil oppfordre rådene til å diskutere slike informasjonsbehov med rådssekretæren, som kan ta opp saken med fagavdelingene i direktoratet.

*Utdanningsdirektoratets spørsmål til de faglige rådene*

I bestillingen kommer vi til å skille mellom råd som arbeider med de prioriterte utdanningsprogrammene og råd som ikke gjør det. Rådene i den førstnevnte gruppen vil få en mer omfattende bestilling.

*a) Spørsmål til faglige råd som arbeider innenfor de prioriterte utdanningsprogrammene (RM, DH, HO og SS) a) Spørsmål til faglige råd som arbeider innenfor de prioriterte utdanningsprogrammene (RM, DH, HO og SS)* De faglige rådene som arbeider med de prioriterte utdanningsprogrammene, skal vurdere samtlige lærefag i utdanningsprogrammet de har ansvar for å besvare følgende spørsmål:

1. Er faget relevant i arbeidslivet?

a) Finnes det læreplasser til elever som ønsker å ta fag- eller svennebrev i dette faget?

b) Vil man få jobb i et relevant yrke hvis man oppnår fag- eller svennebrev i dette faget? (enten som lærling eller praksiskandidat)

c) Må man ha dette fag- eller svennebrevet for å få en slik jobb, eller ansetter virksomhetene like gjerne ufaglærte?

d) Dekker faget et reelt kompetansebehov som finnes på arbeidsmarkedet? (NB! Vi ønsker her at rådene skal vurdere innholdet i faget, ikke dimensjoneringen av opplæringstilbudet.)

2. Hvis faget ikke er relevant i arbeidslivet, hva bør utdanningsmyndighetene gjøre med det?

a) Endre innholdet i faget? (Revidere/oppdatere læreplanen)

b) Slå faget sammen med andre fag?

c) Splitte faget?

d) Legge ned faget?

Avslutt her hvis svaret er d). Hvis ikke, fortsett:

3. Hvorfor vil disse endringene bidra til å gjøre faget mer relevant for virksomhetene?

4. Hvordan fungerer opplæringsmodellen for faget? (1+3, 2+2 osv.)

5. Hvis svaret er dårlig eller svært dårlig: Bør vi endre opplæringsmodell, og hvilken modell foreslår dere i så fall? Hvorfor er den foreslåtte modellen et godt valg?

*b) Spørsmål til øvrige faglige råd (FREL, FRBA, FRTIP, FRNA, FRMK)*

De faglige rådene som ikke arbeider innenfor de prioriterte områdene/fagene, velger selv om de skal vurdere samtlige lærefag som inngår i utdanningsprogrammet eller begrense gjennomgangen til et knippe fag. Senest en måned etter at de har fått oppdraget må de melde fra til Utdanningsdirektoratet hvilke fag de planlegger å ta med i gjennomgangen. De må så vurdere disse fagene og svare på de samme spørsmålene som de andre rådene skal besvare (se a)).

*c) Oppfølgingsspørsmål – utviklingsredegjørelsen 2013/2014*

Faglige råd som har lansert problemstillinger i utviklingsredegjørelsen for 2013/2014 som vi ønsker å «grave» mer i, vil få noen tilpassede og spissede spørsmål i tillegg til spørsmålene over.

*Fritekstfelt*

Her kan rådene ta opp andre forhold de ønsker å ha med i utviklingsredegjørelsen for 2015/2016. De faglige rådene bør vurdere om det er behov for å opprette nye fag. Dette er knyttet til del to av bestillingen.

**AUs forslag til organisering**

Ut fra kriteriene om at gjennomgangen skal bidra til at opplæringen bedre kan imøtekomme elevers og arbeidslivets behov, og at opplæringstilbudene skal bli mer relevante, målt opp mot kriterier som rekruttering, gjennomføring med fag-/svennebrev eller yrkeskompetanse og verdsetting på arbeidsmarkedet foreslår AU at alle Vg2 og Vg3-tilbudene innen FRDH bør ses på. Det er totalt 13 programområder innen utdanningsprogram for design og håndverk, 9 av disse har fag som ikke er små, verneverdige fag. Det er totalt 11 fag i utdanningsprogrammet som ikke regnes som små, verneverdige.

AU mener FRDHs utviklingsredegjørelse fra 2013 blir et viktig kunnskapsgrunnlag i det videre arbeidet.

I og med at det skal opprettes en egen arbeidsgruppe for gjennomgangen av de små verneverdige fagene, foreslår AU at FRDH i første omgang konsentrere sitt arbeid til de fagene som ikke er små verneverdige. Men det er viktig at prosessen med gjennomgangen av tilbudssturen og fag har en tett kobling til gjennomgangen av tilbudsstrukturen for de små, verneverdige fagene og at FRDH har en representant med inn i dette arbeidet.

AU ønsker en drøfting i rådsmøtet om hvordan arbeidet kan organiseres og hvem som bør inkluderes. Her tenker AU at det vil være naturlig å opprette undergrupper knyttet til fagområdene, arrangere dialogmøter etc. Man bør bruke tid til å finne fram til hvem som bør inkluderes innenfor de ulike fagene.

Som et første innspill foreslår vi følgende:

* representanter fra fylkene og skolene som har tilbud innen programområdene.
* fagpersoner fra alle fagene i programområdene
* opplæringskontorer
* frivillige organisasjoner, laug etc.
* representanter fra andre faglige råd f.eks. BA og TIP for møbelsnekkerfaget, HO for aktivitørfaget
* nordiske miljøer

Miljøer som også kan vurderes:

* næringslivsråd? Handelsstandsforeninger
* Nasjonalt senter for kunst og kultur i opplæringen

|  |
| --- |
| **Oversikt over programområder med fag som ikke er små, verneverdige** |
| **Programområde Vg2** | **Utfordringer** |
| Design og tekstil  | Programområdet inkluderer 11 fag, av disse er det kun kjole- og draktsyerfaget som ikke er definert som et lite, verneverdig fag. Mange av bedriftene i kjole- og draktsyerfaget er enkeltpersons foretak, dette er utfordring for lærlingordningen. Faget tilbys flere steder med Vg3 i skole. En kan se for seg ulike løsninger for programområdet, f.eks. at flere av fagene tas ut og får egne strukturer. Alternativt kan flere av fagene slås sammen til et kleshåndverkerfag med mulighet for spesialisering/påbygging innen bunad tilvirking, kostyme etc.  |
| Frisør | Nedgang i søkning gjennom Vigo. Mye av etterspørselen i faget dekkes av private skoler/kurstilbydere (de private frisørskolene er ikke godkjent etter privatskoleloven). Diskusjon om de private skolene utarmer det offentlige tilbudet eller om det supplerer det offentlige tilbudet som ikke er godt nok tilpasset voksne søkere.  |
| Aktivitør  | Nedgang i søkning til Vigo og nedgang i antall skoler som tilbyr programområdet. Er innholdet i faget tilpasset behovet i arbeidslivet? Er det behov for et videre fag med mer generelle ferdigheter enn de tradisjonelle formgivingsferdighetene?Behovet for faget er uttrykt gjennom samhandlingsreformen og Meld. St. 13 (2011-2012), likevel oppleves både rekrutteringen til og etterspørselen etter fagarbeidere som lav.  |
| Blomsterdekoratør  | Nedgang i søkning via Vigo. Utfordringer i bransjen eller utdanningen? Bransjen opplever økt konkurranse fra dagligvarebutikkene, kiosker etc. |
| Interiør og utstillingsdesign  | Høy søkning til programområdet via Vigo, om enn noe nedadgående de siste årene. Mange fylker tilbyr programområdet. Vi vet imidlertid lite om tilknytning til arbeidsmarkedet og i hvilken grad utdanningen fører til en relevant jobb. Profileringsdesignfaget hevdes å være noe utilstrekkelig ivaretatt i programområdet.  |
| Pianostemming og pianoteknikk | Det finnes ikke noe tilbud i dette programområdet i dag. Eksisterte tidligere på Rud vgs. Høringen om gitarmakerfaget inneholder spørsmål som kan være relevante for disse fagene. |
| Design og gullsmed  | Programområdet omfatter 3 fag hvorav 2 er små, verneverdige. Gullsmedfaget har få læreplasser, og faget tilbys som Vg3 i skole flere steder. Det sies å være etterspørsel etter faglærte gullsmeder, men at næringslivsstrukturen ikke er tilpasset lærlingordningen. Mange bedrifter er enkeltpersonsforetak. |
| Båtbyggerfaget  | Omfatter to fag, trebåtbygger og komposittbåtbygger, hvorav det første inngår blant de små, verneverdige fagene. Opplæring i programområdet tilbys kun gjennom privat tilbud ved Pluss-skolen i Østfold. |
| Design og trearbeid  | Omfatter 5 fag, hvorav møbelsnekkerfaget er det eneste som ikke regnes som lite, verneverdig. Både FRBA og FRTIP har tatt initiativ til å se på møbelsnekkerfaget og en eventuell sammenslåing av dette faget med andre fag.  |